
Pielikums Nr.1 – Pieteikums dalībai iepirkumā

I. VISPĀRĪGA INFORMĀCIJA
1. Pasūtītājs un tā kontaktpersona:
	Pasūtītājs

	Pasūtītājs, kas organizē iepirkuma procedūru:
Smiltenes novada pašvaldība
Reģistrācijas numurs: 90009067337
Dārza iela 3, Smiltene, Smiltenes novads, LV-4729
	Pasūtītājs, kas slēgs līgumu:
Smiltenes novada Launkalnes apvienības pārvalde

Reģistrācijas numurs, datums
40900041275

	Jautājumos par nolikumu: Juridiskā nodaļa, e-pasts: iepirkumi@smiltenesnovads.lv, vai oficiālā e-adrese: Smiltenes novada pašvaldība: Iepirkumi, tālrunis +371 64774845.
Pašvaldības pircēja profils: https://www.eis.gov.lv/EKEIS/Supplier/Organizer/1386


2. Iepirkuma priekšmets, līguma izpildes laiks un vieta:
2.1. Iepirkuma identifikācijas Nr. SNP/2026/23/M.

2.2. Iepirkuma CPV kods: 45000000-7 (Celtniecības darbi), 45231400-9 (Elektrolīniju būvdarbi.), 45316100-6 (Āra apgaismes ierīču uzstādīšana.).
2.3. Iepirkums ir sadalīts 2 (divās) daļās. Piedāvājumu drīkst iesniegt tikai par abām iepirkuma daļām. Piedāvājumā drīkst būt tikai viens finanšu piedāvājuma variants. 
2.4. Iepirkuma priekšmets: Apgaismojuma tīkla izbūve Akmens ielā, Launkalnē, Smiltenes novadā, saskaņā ar nolikuma 2.pielikumā pievienoto Tehnisko specifikāciju;
2.5. Līguma izpildes vieta:  Akmens iela, Launkalne, Smiltenes novads, LV-4713.
2.6. Līguma izpildes termiņš: 
	Daļas nosaukums
	Termiņš nodošanai ekspluatācijā*

	1.daļa “Apgaismojuma tīkla izbūve Akmens ielā, Launkalnē, Smiltenes novadā, I.kārta”
	30.08.2027.

	2.daļa “Apgaismojuma tīkla izbūve Akmens ielā, Launkalnē, Smiltenes novadā, II.kārta”
	30.08.2027.


*Paredzamais izpildes laiks 11 mēneši, ja līgums tiek noslēgts oktobra mēnesī.

2.7. Apmaksa - Pasūtītājs apņemas samaksāt ne vēlāk kā 30 (trīsdesmit) kalendāra dienu laikā pēc tam, kad Pušu pārstāvji ir parakstījuši ikmēneša darbu nodošanas – pieņemšanas aktu un Pasūtītājs saņēmis atbilstoši Līgumam noformētu rēķinu.
2.8. Pasūtītājs patur tiesības pārtraukt iepirkumu, nepietiekama finansējuma dēļ.
2.9. Pasūtītājs slēgs iepirkuma līguma Pasūtītājam pieejamo finanšu līdzekļu apjomā, t.i. Pasūtītājs patur tiesības atteikties no abu vai 2.daļas īstenošanas. Ja tam radīsies objektīvi iemesli, kas pamatojas ar nepietiekamu finansējuma pieejamību (proti, ja, pretendentu iesniegtajā finanšu piedāvājumā norādītā līgumcena pārsniegs Pasūtītājam Iepirkuma mērķim atvēlēto finansējumu).

2.10. Izpildītajiem darbiem garantijas termiņš ir ne mazāks kā 24 (divdesmit četri) mēneši no objekta nodošanas ekspluatācijā.
2.11. Par līguma izpildes vietas apskati var vienoties, zvanot vai rakstot: Launkalnes pagastu apvienības pārvaldes vadītājai Lienei Gūtmanei, Tārl.+371 29127008, e-pasta adrese liene.gutmane@smiltenesnovads.lv. 
2.12. Piedāvājuma izvēles kritērijs - saimnieciski visizdevīgākais piedāvājums, kuru nosaka, ņemot vērā piedāvāto kopējo viszemāko cenu euro bez PVN par abām daļām, kas atbilst nolikuma un tā pielikumu prasībām, nav atzīts par nepamatoti lētu. Ieinteresēto pretendentu sanāksme nav paredzēta. Gadījumā, ja pasūtītājs atteiksies no iepirkuma 2.daļas īstenošanas dēļ nepietiekama finansējuma, pasūtītājs saimnieciski visizdevīgāko piedāvājumu noteikts ņemot vērā piedāvāto kopējo cenu 1.daļā, euro bez PVN.
2.13. Iepirkums tiek veikts atbilstoši Publisko iepirkumu likumam
. Iepirkumam piemērota pasūtījuma piešķiršanas metode atbilstoši Publisko iepirkumu likuma 9. panta nosacījumiem.
2.14. Iepirkumu veic ar Smiltenes novada pašvaldības domes 2025.gada 23.oktobra sēdes lēmumu Nr. 525 izveidota Smiltenes novada pašvaldības Publisko iepirkumu komisija  (turpmāk – Komisija).
3. Nolikuma saņemšanas kārtība:

3.1. to lejupielādējot elektroniskajā formātā Elektroniskās iepirkumu sistēmas (turpmāk tekstā – EIS) Pašvaldības pircēja profilā. 

3.2. EIS e-konkursu apakšsistēmā šī konkursa sadaļā var reģistrēties kā Nolikuma saņēmējs, ja tas ir reģistrēts EIS kā piegādātājs
.

3.3. Lejupielādējot iepirkuma nolikumu, ieinteresētais piegādātājs apņemas sekot līdzi turpmākajām izmaiņām iepirkuma nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas pašvaldības pircēja profilā pie iepirkuma.

4. Informācijas apmaiņa:

4.1. Saziņa starp Pasūtītāju un pretendentiem iepirkuma ietvaros notiek latviešu valodā. Papildu informāciju var pieprasīt rakstveida, nosūtot to pasūtītājam elektroniski uz e-pastu iepirkumi@smiltenesnovads.lv vai oficiālo elektronisko adresi - Smiltenes novada pašvaldība: Iepirkumi, EIS e-konkursu apakšsistēmā, vai piegādājot personīgi. 
4.2. Saziņas dokumentā ietver Iepirkuma nosaukumu un identifikācijas numuru.
4.3. Pasūtītājs saziņas dokumentu, skaidrojumus, papildinājumus u.c. informāciju, kas saistīta ar iepirkumu, publicē EIS e-konkursu apakšsistēma. 

4.4. Papildus informāciju par iepirkumu Pretendents var pieprasīt saskaņā ar Publisko iepirkumu likumu.
II. PRASĪBAS PRETENDENTIEM UN IESNIEDZAMIE DOKUMENTI
	Prasība: 
	Iesniedzamie dokumenti: 

	5.  Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. Piedalīšanās Iepirkumā ir Pretendentu brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas Nolikumā ietvertās prasības un noteikumus.
	5.1. Pretendenta pieteikums dalībai iepirkumā (pēc formas – nolikuma 1.pielikums), kas apliecina pretendenta apņemšanos veikt būvdarbus atbilstoši nolikuma un tā pielikumu prasībām. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība jebkurā to kombinācijā vai personālsabiedrība, pieteikums jāparaksta katra personu apvienības dalībnieka vai personālsabiedrības biedra pārstāvim ar pārstāvības tiesībām vai tā pilnvarotai personai, pieteikumā norādot personu, kura pārstāv personu apvienību vai personālsabiedrību iepirkumā. 

5.2. Pretendenta apliecināta pilnvara, ja pretendenta piedāvājumu paraksta pilnvarota persona.

5.3. Vienošanos, kurā norāda katras personas atbildības apjomu, ja tā piedāvājumu iesniedz personu apvienība jebkurā to kombinācijā vai personālsabiedrība.

	6. Pretendents ir reģistrēts, licencēts vai sertificēts atbilstoši piegādātāja izcelsmes (reģistrācijas) valsts normatīvo aktu prasībām.
	6.1. Latvijā reģistrētam pretendentam Uzņēmuma reģistra izziņas kopija nav jāiesniedz. Par Latvijā reģistrētiem pretendentiem Komisija pārliecinās par pretendenta reģistrācijas faktu pēc Uzņēmumu reģistra datiem (https://www.ur.gov.lv/lv). Par Latvijā reģistrētiem saimnieciskās darbības veicējiem (pretendentiem), Komisija pārliecināsies par reģistrācijas faktu pēc Valsts ieņēmuma dienesta datiem, kas pieejami Valsts ieņēmuma dienesta sistēmā (https://www6.vid.gov.lv/SDV).

6.2. Ja pretendents nav reģistrēts Latvijā, tam jāiesniedz reģistrācijas valstī izsniegtas reģistrācijas apliecības kopija vai attiecīgās valsts institūcijas izsniegts dokuments, kas apliecina, ka pretendents ir reģistrēts likumā noteiktajos gadījumos un likumā noteiktajā kārtībā. Pretendents var norādīt publiski pieejamu reģistru, kur pasūtītājs var pārliecināties par reģistrācijas faktu.

	7. Atbilstoši Publisko iepirkumu likuma 9.panta astotajā daļā noteiktajam, Pasūtītājs pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā, ja konstatēti šā likuma 42. panta otrās daļas 1., 2., 3., 4. un 11. punktā minētie izslēgšanas iemesli.

	7.1. Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā, kā arī ievērojot šā likuma 43. panta noteikumus. Komisija pārbaudi par Sankciju likuma 11.1 panta pirmajā daļā minētajiem izslēgšanas noteikumiem veic atbilstoši Sankciju likuma 11.1 panta pirmā daļā noteiktai kārtībai.

	8. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. 

Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	8.1. Pretendents pierāda komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.

8.2. Ja pretendents balstās uz apakšuzņēmēja iespējām vai nodod apakšuzņēmējam darbu izpildi, kuru vērtība ir vismaz 10 000 euro, pretendents iesniedz katra šāda apakšuzņēmēja apliecinājumu par gatavību iesaistīties iepirkuma līguma izpildē pēc formas – nolikuma 7. un 8. pielikums.

8.3. Attiecībā uz Latvijā reģistrētiem komersantiem, informāciju par atļaujas esamību pretendentam sniegt ar būvniecību saistītus pakalpojumus, iepirkumu komisija iegūst no LR Ekonomikas ministrijas administrētās Būvniecības informācijas sistēmas (BIS) https://bis.gov.lv/bisp/lv.

	9. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
	9.1. Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	10. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 6. punkts un 7. punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	10.1. 

	Atbilstība profesionālās darbības veikšanai

	11. Pretendents ir reģistrēts Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi” vai līdzvērtīgā reģistrā ārvalstīs, ja reģistrācija paredzēta. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus), kas izpildīs Darbus vai sniegs pakalpojumus, kuru veikšanai nepieciešama reģistrācija Latvijas Republikas Būvkomersantu reģistrā.
	11.1. Ārvalstu komersantiem - normatīvo aktu prasībām izdotas licences, sertifikāta vai citu līdzvērtīgu dokumentu kopijas, kas apliecina pretendenta tiesības sniegt ar būvniecību saistītus pakalpojumus. Attiecībā uz Latvijā reģistrētiem komersantiem, informāciju par atļaujas esamību pretendentam sniegt ar būvniecību saistītus pakalpojumus, iepirkumu komisija iegūst no LR Ekonomikas ministrijas administrētās Būvniecības informācijas sistēmas (BIS) https://bis.gov.lv/bisp/lv.



	Tehniskās un profesionālās spējas

	12. Pretendentam ir pieejami darba izpildei atbilstoši speciālisti un darbinieki, lai kvalitatīvi un noteiktajā termiņā pilnībā izpildītu paredzamo līgumu:

12.1. Iepirkuma 1.daļā un 2.daļā: Sertificēts elektroietaišu speciālists ar aktīvu sertifikātu elektroietaišu izbūves darbu vadīšanā un būvuzraudzībā. 
	12.2. Informācija par sertificēto speciālistu kvalifikāciju, kas līguma noslēgšanas gadījumā darbosies līguma izpildē (obligāti norādāma informācija prasītajiem speciālistiem), sagatavojama atbilstoši nolikuma 5.pielikumam. 

12.3. Par būvspeciālistu sertifikātu spēkā esamību iepirkumu komisija pārliecināsies tīmekļvietnē https://bis.gov.lv/bisp/. Ja Pretendents plāno piesaistīt speciālistu, kuram profesionālā kvalifikācija ir iegūta ārzemēs, un šis speciālists nav reģistrēts Latvijas Republikas Būvspeciālistu reģistrā, jāpievieno dokumentu kopijas, kas pierāda, ka speciālists ir atbilstoši kvalificēts ārvalstī, kurā tas ir reģistrēts (vai kurā ieguvis izglītību, ja speciālistu reģistrāciju neparedz attiecīgās valsts normatīvie akti). Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai.
12.4. Personai, kuras profesionālā kvalifikācija ir iegūta ārzemēs – Latvijas Republikas kompetentas institūcijas izdotas profesionālās atzīšanas apliecības vai sertifikāta, vai arī cita dokumenta, kas apliecina ārvalstīs iegūtās izglītības un profesionālās kvalifikācijas atbilstību Latvijas Republikā noteiktajām prasībām, kopija. 

12.5. Ja minētais speciālists nav pretendenta vai tā piesaistītā apakšuzņēmēja darbinieks, pretendents piedāvājumam pievieno piesaistītā speciālista pašrocīgi parakstītu apliecinājumu par dalību līguma izpildē konkrētā pozīcijā, ja iepirkuma rezultātā līguma slēgšanas tiesības tiks piešķirtas pretendentam.

	13. Pretendents iepriekšējo 5 (piecu) gadu laikā (laika posms no 2021. gada 1. janvāra līdz piedāvājuma iesniegšanas dienai), noteiktajā termiņā un kvalitātē ir sekmīgi realizējis vismaz 1 (viens) šim iepirkumam līdzvērtīgu objektu. Šī iepirkuma 1.daļas un 2.daļas ietvaros par līdzvērtīgu objektu tiks uzskatīts tāds objekts, kas atbilst šādiem raksturlielumiem: 

13.1. būvdarbu veids: ielu apgaismojuma izbūve vai pārbūve

13.2. būvdarbiem ir jābūt pilnībā pabeigtiem un objektam nodotam ekspluatācijā.
13.3. Darbi var būt veikti kāda lielāka būvdarbu ietvaros. Šādā gadījumā pretendents iesniedz pierādījumus, ka objektā veica tieši ielu apgaismojuma izbūves vai pārbūves darbus.
	13.4. Informācija par iepriekšējo pieredzi pēc formas (nolikuma 6.pielikums). Lai apliecinātu nolikuma 6. pielikumā norādīto pieredzi, Pretendents iesniedz Pasūtītāja pozitīvu atsauksmi par uzrādīto būvdarbu pieredzi. Aktu par būves pieņemšanu ekspluatācijā vai paskaidrojuma rakstu ar atzīmi par būvdarbu pabeigšanu kopijas, par katru uzrādīto būvdarbu pieredzi.

	* Ja Būvkomersantu reģistrā norādītā informācija neatbilst faktiskajai situācijai (īpaši attiecībā uz sertificētiem speciālistiem), pretendents atsevišķā dokumentā norāda attiecīgu papildu informāciju.

	Finanšu piedāvājums

	14. Pretendenta piedāvājumā ir jābūt iekļautām visām izmaksām, kas saistītas ar iepirkuma priekšmetu. Tās ir izmaksas, kas saistītas ar speciālistu darba apmaksu, darba izpildei nepieciešamo līgumu slēgšanu, nodokļiem un nodevām, kā arī nepieciešamo atļauju saņemšanu no trešajām personām, transporta pakalpojumiem, uzturēšanas izdevumi, u.c. maksājumi, kas nepieciešami pakalpojuma pilnīgai un kvalitatīvai izpildei. Papildus izmaksas, kas nav iekļautas un norādītas finanšu piedāvājumā, netiks ņemtas vērā, noslēdzot iepirkuma līgumu;

14.1. Izpildītājs finanšu piedāvājuma tāmes sagatavo Microsoft Office Excel (vai ekvivalents) formātā, atbilstoši veidnēm, norādot katra darba veida vienības cenu, izmaksas kopā uz visu apjomu un citas izmaksas. 

14.2. Pretendents pievienotās vērtības nodokli (PVN) norāda atbilstoši Latvijas Republikas spēkā esošajos normatīvajos aktos noteiktajai kārtībai un noteiktajām likmēm.

14.3. Piedāvājuma līgumcena ir jāaprēķina un jānorāda euro (Euro bez PVN) ar precizitāti 2 (divas) zīmes aiz komata. 

14.4. Sagatavojot finanšu piedāvājumu aprēķinu ailēs lietot funkciju ROUND.

14.5. Cenas, kuras piedāvā Pretendents, ir fiksētas uz visu līguma izpildes laiku un tās nevar būt objekts nekādiem vēlākiem pārrēķiniem.
	14.6. pēc formas - nolikuma 4. pielikums, saskaņā ar Tehnisko specifikāciju - nolikuma 2. pielikums

	Tehniskais piedāvājums

	15. Pretendenta sagatavots Tehniskais piedāvājums
	15.1. Atbilstoši Nolikuma 3. pielikumam.


III. PIEDĀVĀJUMU IESNIEGŠANAS UN ATVĒRŠANAS NOSACĪJUMI
16. Ievērojot Publisko iepirkumu likuma 39.panta pirmajā daļā noteikto, piedāvājumi ir iesniedzami tikai elektroniski EIS e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem. Piedāvājumu iesniegšanas termiņš ir norādīts Iepirkumu uzraudzības birojā publicētajā paziņojumā par līgumu un Pasūtītāja EIS e-konkursu apakšsistēmā un tie tiks atvērti ne ātrāk kā četras stundas pēc piedāvājumu iesniegšanas termiņa beigām, izņemot Publisko iepirkumu likuma 68. panta septītajā daļā minēto gadījumu.

17. Piedāvājumu atvēršana notiks EIS e-konkursu apakšsistēmā. Piedāvājumu atvēršana notiks atbilstoši Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 15.punktā noteiktajai kārtībai. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai.

18. EIS e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām, komisijai jāiesniedz derīga elektroniskā atslēga ar paroli šifrētā dokumenta atvēršanai.

19. Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā. 

20. Piedāvājumu atvēršanas norisi, kā arī visas nosauktās ziņas, protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols tiek publicēts EIS e-konkursu apakšsistēmā - pašvaldības pircēja profilā. 

21. Pēc visu piedāvājumu atvēršanas piedāvājumu atvēršanas sanāksme tiek slēgta.

22. Ja no sistēmas uzturētāja ir saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumus vai nav iespējams nodrošināt piedāvājumu drošību, pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 13.punktā noteiktajā kārtībā.

IV. PIEDĀVĀJUMA NOFORMĒŠANAS PRASĪBAS
23. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

23.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā iepirkuma sadaļā ievietotās formas;
23.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
24. Sagatavojot piedāvājumu, pretendents ievēro, ka:
24.1. iesniedzamie dokumenti jāaizpilda tikai elektroniski, atsevišķos elektroniskos dokumentos ar Microsoft Office (vai ekvivalents) rīkiem lasāmā formātā vai ekvivalents;
24.2. dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem.

24.3. iesniedzot, citus dokumentus pretendents pēc saviem ieskatiem ir tiesīgs parakstīt tos ar EIS piedāvāto elektronisko parakstu vai ar drošu elektronisko parakstu.
25. Piedāvājums jāsagatavo latviešu valodā. Piedāvājumā iekļautajiem dokumentiem jābūt skaidri salasāmiem. Ja pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru) apliecināts tulkojums latviešu valodā. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā
.
26. Iesniedzot piedāvājumu, pretendents apliecina, ka ir iepazinies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 

27. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.

28. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

V. PIEDĀVĀJUMU VĒRTĒŠANA UN IZVĒLES KRITĒRIJI

29. Iepirkuma komisija piedāvājumu vērtēšanu veiks šādos etapos:
29.1. Piedāvājumu vērtēšanas pamatnoteikumi

29.1.1. Komisija slēgtās sēdēs atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību konkursa nolikumā noteiktajām prasībām un izvēlas pretendenta piedāvājumu saskaņā ar izvēles kritēriju.

29.1.2. Komisija vērtē visu pretendentu iesniegto piedāvājumu noformējuma pārbaudi.

29.1.3. Komisija ir tiesīga veikt kvalifikācijas atbilstības pārbaudi tikai tam pretendentam, kuram būtu piešķiramas līguma slēgšanas tiesības.

29.1.4. Lai izvērtētu, kuram no pretendentiem pirms šķietami būtu piešķiramas līguma slēgšanas tiesības, proti, kurš ir piedāvājums ar viszemāko cenu, atbilstoši Publisko iepirkumu likuma 41.panta devītajai daļai iepirkumu komisija vispirms pārbauda, vai piedāvājumos nav aritmētisko kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas, un vērtējot piedāvājumu, pasūtītājs ņem vērā labojumus.

29.1.5. Pēc pretendentu iesniegto finanšu piedāvājumu pārbaudes, komisija veic kvalifikācijas pārbaudi tam pretendentam, kuram būtu piešķiramas līguma slēgšanas tiesības un veic šī pretendenta iesniegtā tehniskā piedāvājuma pārbaudi.

29.2. Piedāvājumu noformējuma pārbaude

29.2.1. Komisija novērtē piedāvājuma atbilstību sadaļā IV. PIEDĀVĀJUMA NOFORMĒJUMA PRASĪBAS noteiktajām prasībām.
29.2.2. Ja piedāvājums neatbilst kādai no piedāvājumu noformējuma prasībām, komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
29.3. Pretendenta atlase un kvalifikācijas pārbaude
29.3.1. Komisija novērtē pretendenta atbilstību nolikumā noteiktajām pretendentu atlases un kvalifikācijas prasībām.
29.3.2. Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem un pretendentiem. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
29.3.3. Ja pasūtītājs saskaņā ar PIL 41.panta sesto daļu ir pieprasījis izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši pasūtītāja noteiktajām prasībām, pasūtītājs piedāvājumu vērtē pēc tā rīcībā esošās informācijas.

29.4. Tehniskā piedāvājuma atbilstības pārbaude
29.4.1. Pēc pretendenta atlases un kvalifikācijas pārbaudes, komisija veic tehniskā piedāvājuma atbilstības pārbaudi.

29.4.2. Piedāvājuma vērtēšanas gaitā komisija ir tiesīga pieprasīt, lai tiek izskaidrota tehniskajā piedāvājumā iekļautā informācija.

29.4.3. Komisija izslēdz pretendentu no turpmākās dalības iepirkuma procedūrā, ja pretendents ar tehnisko piedāvājumu un sniegtajām atbildēm uz komisijas jautājumiem nepierāda savu spēju būvdarbu laikā nodrošināt nolikumā norādīto tehnisko prasību izpildi.

29.4.4. Pretendents, kura piedāvājums nav sagatavots atbilstoši tehniskā piedāvājuma sagatavošanas prasībām, tiek izslēgts no turpmākas dalības konkursā. Pieņemot lēmumu par šāda piedāvājuma noraidīšanu, komisija vērtē neatbilstības samērīgumu.

29.5. Finanšu piedāvājuma pārbaude
29.5.1. Pēc pretendentu tehnisko piedāvājumu atbilstības pārbaudes, Komisija vērtē pretendentu finanšu piedāvājumu atbilstību, vai finanšu piedāvājums sagatavots atbilstoši nolikuma prasībām. Komisija pārbauda, vai finanšu piedāvājumā nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī tai skaitā izvērtē un salīdzina pretendentu piedāvātās līgumcenas.
29.5.2. Pretendents, kura piedāvājums nav sagatavots atbilstoši Finanšu piedāvājumam noteiktajām prasībām, tiek izslēgts no turpmākas dalības konkursā. Pieņemot lēmumu par šāda piedāvājuma noraidīšanu, komisija vērtē neatbilstības samērīgumu.
29.5.3. Ja pasūtītājam pretendenta iesniegtais piedāvājums šķiet nepamatoti lēts, pasūtītājs rīkojas saskaņā ar PIL 53.pantu.
VI. PRETENDENTU IZSLĒGŠANAS NOTEIKUMI, PIEDĀVĀJUMU IZVĒLES KRITĒRIJS UN LĒMUMA PIEŅEMŠANA
30. Pēc pretendentu atlases un piedāvājumu atbilstības pārbaudes, komisija no nolikumā norādītajām prasībām atbilstošajiem piedāvājumiem izvēlēsies saimnieciski visizdevīgāko piedāvājumu ar zemāko cenu par abām daļā, euro bez PVN.

31. Pēc atlases dokumentu un finanšu piedāvājuma izvērtēšanas, komisija, attiecībā uz pretendentu, kuram atbilstoši iepirkuma nolikumā noteiktajām prasībām un izraudzītajam piedāvājuma izvēles kritērijam, būtu piešķiramas līguma slēgšanas tiesības, pārbauda vai nav iesniegts nepamatoti lēts piedāvājums. 

32. Ja komisija konstatē, ka ir iesniegts nepamatoti lēts piedāvājums, tas tiek noraidīts.

33. Pirms lēmuma par iepirkuma rezultātiem pieņemšanas, komisija attiecībā uz pretendentu, kuram atbilstoši iepirkuma nolikumā noteiktajām prasībām un izraudzītajam piedāvājuma izvēles kritērijam, būtu piešķiramas līguma slēgšanas tiesības, izmantojot Ministru kabineta noteikto informācijas sistēmu (www.eis.gov.lv), pārbaudīs nolikuma 7. punktā norādīto apstākļu esamību atbilstoši PIL 9. panta prasībām. Faktu, ka informācija iegūta, apliecina izdruka no datubāzes, kurā fiksēts informācijas iegūšanas laiks.

34. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

35. Pamatojoties uz Starptautisko un Latvijas Republikas nacionālo sankciju likuma 11.1panta pirmo daļu, Komisija pārbaudīs pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības, vai ir noteiktas nacionālās vai starptautiskās sankcijas vai būtiskas finanšu tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kuras var ietekmēt līguma izpildi.

36. Ja Komisija, pirms pieņem lēmumu par iepirkuma līguma slēgšanu, konstatē, ka pretendentu piedāvātā zemākā cena par abām daļām ir vienāda, tā izvēlēsies pretendentu, kuram ir zemākā cena 1.daļā, euro bez PVN. Ja arī tad nav iespējams pieņemt lēmumu par iepirkuma līguma slēgšanu, tad Pasūtītājs rīkos izlozi.  

37. Komisija, ņemot vērā vērtēšanas rezultātus un pasūtītāja finanšu budžeta iespējas, pieņem lēmumu par iepirkuma līguma slēgšanas tiesību piešķiršanu.
VII. REZULTĀTU PAZIŅOŠANA UN LĪGUMA SLĒGŠANA
38. Komisija 3 (trīs) darba dienu laikā pēc lēmuma pieņemšanas nosūta normatīvajiem aktiem atbilstošu paziņojumu visiem pretendentiem, kā arī EIS mājas lapā www.eis.gov.lv, pircēja profilā, nodrošina brīvu un tiešu elektronisku pieeju pieņemtajam lēmumam. 
39. Iepirkuma uzvarētājam 10 (desmit) dienu laikā, no pasūtītāja uzaicinājuma parakstīt iepirkuma līgumu nosūtīšanas dienas, jāiesniedz pasūtītājam parakstīts iepirkuma līgums. Ja norādītajā termiņā iepirkuma uzvarētājs neiesniedz iepriekšminētos dokumentus, tas tiek uzskatīts par atteikumu slēgt iepirkuma līgumu.
40. Ja izraudzītais iepirkuma uzvarētājs atsakās slēgt iepirkuma līgumu ar pasūtītāju, komisija var atzīt par uzvarētāju pretendentu, kurš iesniedzis nākamo saimnieciski visizdevīgāko piedāvājumu ar zemāko cenu, vai pārtraukt iepirkumu, neizvēloties nevienu piedāvājumu.
41. Pasūtītājs slēgs iepirkuma līgumu ar izraudzīto Pretendentu, pamatojoties uz tā iesniegto piedāvājumu un saskaņā ar iepirkuma Nolikumu.
42. Grozījumus iepirkuma līgumā, veic, ievērojot Publisko iepirkumu likuma 61.panta noteikumus.

VIII. PRETENDENTA TIESĪBAS UN PIENĀKUMI

43. Pretendenta tiesības:
43.1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

43.2. veikt citas darbības saskaņā ar Publisko iepirkumu likumu, citiem normatīvajiem aktiem un šo nolikumu.

44. Pretendenta pienākumi:

44.1. rakstveidā, komisijas norādītajā termiņā, sniegt atbildes un paskaidrojumus uz komisijas uzdotajiem jautājumiem par piedāvājumu;
44.2. līdz ar piedāvājuma iesniegšanu apņemas ievērot visus iepirkuma nolikumā minētos noteikumus.

IX. IEPIRKUMU KOMISIJAS TIESĪBAS UN PIENĀKUMI
45. Komisija ir lemttiesīga, ja tās darbā piedalās vismaz 2/3 (divas trešdaļas) no komisijas locekļu kopskaita, bet ne mazāk kā 4 (četri) komisijas locekļi.

46. Iepirkumi komisijas tiesības:

46.1. pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai rakstiski pieprasīt, precizēt iesniegto informāciju no pretendentiem, kas piedalās iepirkumā;

46.2. pārbaudīt visu pretendentu sniegto ziņu patiesumu, tajā skaitā kontaktējoties arī ar pretendentu pieredzes aprakstā norādītajām kontaktpersonām, informācijas patiesuma pārbaudīšanai un atsauksmju iegūšanai;

46.3. pieaicināt komisijas darbā speciālistus vai ekspertus ar padomdevēja tiesībām;

46.4. pārtraukt iepirkumu un neslēgt iepirkuma līgumu, ja tam ir objektīvs pamatojums, piemēram, nepietiekošs finansējums;

46.5. veikt grozījumus iepirkuma dokumentācijā;

46.6. veikt citas darbības saskaņā ar Publisko iepirkumu likumu, šo nolikumu un citiem normatīvajiem aktiem.

46.7. Pieņemt lēmumu pārtraukt iepirkumu, ja iepirkums nav realizējams nepietiekamu finanšu dēļ.
47. Iepirkuma komisijas pienākumi:

47.1. izskatīt pretendentu iesniegtos piedāvājumus, kas iesniegti noteiktajā piedāvājumu iesniegšanas termiņā;
47.2. pieņemt lēmumu un triju darbdienu laikā informēt visus pretendentus par iepirkumā izraudzīto pretendentu vai pretendentiem, kā arī EIS pircēja profilā nodrošināt brīvu un tiešu elektronisku pieeju minētajam lēmumam. Pasūtītājs triju darbdienu laikā pēc pretendenta pieprasījuma saņemšanas izsniedz vai nosūta pretendentam minēto lēmumu;
47.3. veikt citas darbības saskaņā ar Publisko iepirkumu likumu, šo nolikumu un citiem normatīvajiem aktiem.
PIELIKUMI
1.pielikums

iepirkumā  “Apgaismojuma tīkla izbūve Akmens ielā, Launkalnē, Smiltenes novadā”, 
ID Nr. SNP/2026/23/M
PIETEIKUMS 
dalībai iepirkumā “Apgaismojuma tīkla izbūve Akmens ielā, Launkalnē, Smiltenes novadā”, 

	Pretendents
	

	Reģistrēts (kur, kad, reģistrācijas Nr.)
	

	Nodokļu maksātāja reģistrācijas Nr.
	

	Juridiskā adrese
	

	Biroja adrese
	

	E-pasta adrese
	

	Oficiālā e-adrese
	

	Bankas rekvizīti
	

	Kontaktpersona par līguma izpildi

(vārds, uzvārds, amats, telefona numurs)
	

	Kontaktpersona iepirkuma jautājumos

(vārds, uzvārds, amats, telefona numurs)
	

	Līguma paraksttiesīgā persona

(vārds, uzvārds, amats, telefona numurs)
	

	Personas, kurām pretendentā ir izšķiroša ietekme uz līdzdalības pamata normatīvo aktu par koncerniem
 izpratnē (ja ir, tad norādīt personas; ja nav, tad norādīt “nav”)
	


Pretendents atbilst: (atzīmē atbilstošo, ja attiecināms)
	

	

	


Mikro uzņēmuma  statusam;

Mazā uzņēmuma statusam;

Vidējā uzņēmuma statusam

Apliecinām, ka:

1. Apņemamies ievērot visas iepirkuma dokumentu un to pielikumu prasības un piekrītam visām iepirkuma dokumentos un to pielikumos izvirzītajām prasībām un noteikumiem.

2. mums ir pietiekoša informācija par apstākļiem, kas varētu ietekmēt pakalpojuma izpildi un samaksas noteikšanu par to. Esam ņēmuši šos apstākļus vērā, nosakot līgumā minēto samaksu par pakalpojuma izpildi – līguma summu. Tāpēc līguma summu un pakalpojuma izpildes termiņus nevar ietekmēt iepriekš minētie pakalpojuma izpildes apstākļi.

3. mums ir pieejami finanšu, darbaspēka, materiālu un transporta resursi, lai nodrošinātu nepieciešamos līguma izpildi noteiktajā laika periodā.

4. līguma izpildē netiks ietveras Krievijas Federācijas un Baltkrievijas Republikas izcelsmes preces un pakalpojumi.

5. Nekādā veidā neesam ieinteresēti nevienā citā piedāvājumā, kas iesniegts šajā iepirkumā.

6. Visas iesniegtās dokumentu kopijas atbilst oriģinālam, sniegtā informācija un dati ir patiesi. 

Paraksttiesīgā vai pilnvarotā persona:

___________________                  ________________                     _____________________

        vārds, uzvārds                                       amats                                                   paraksts

2026. gada _____. ____________
2.pielikums

iepirkumā  “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
TEHNISKĀ SPECIFIKĀCIJA – SKAIDROJOŠAIS APRAKSTS
dalībai iepirkumā “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
1. Tehniskā shēma “Apgaismojuma tīkla izbūve Akmens ielā, Launkalnē, Smiltenes novadā” izstrādāts pamatojoties uz Pasūtītāja norādēm un pārējo komunikāciju turētāju tehniskajiem noteikumiem.
2. Būves galvenais lietošanas veids atbilstoši klasifikācijai (CC): 24200401

3. Objekta atrašanās vieta: Akmens iela, Launkalne, Smiltenes novads.
	Kadastra apzīmējums
	Nosaukums
	Īpašnieks
	

	94700100151
	“Atvari”
	Normunds Liniņš
	Saskaņošanas protokols

	94700100134
	“Noļi”
	Anastasija Zotova
	Saskaņošanas protokols

	94700100185
	“Puķītes”
	Andrejs Voronovs
	Saskaņošanas protokols

	94700100066
	Ezera iela 1
	Christian Bleeken (1/2)

Ginta Bleeken (1/2)
	Saskaņošanas protokols

	94700100247
	“Krūmāji”
	Gatis Pogulis
	Saskaņošanas protokols


4. Projekts paredz:

4.1. Izbūvēt jaunu apgaismojuma kabeļu līniju Akmens ielā.
4.2. Izbūvi sadalīt divās kārtās – 1.kārtā tiek veikta kabeļu sadalnes, kabeļlīniju un balstu pamatņu izbūve, bet 2.kārtā veic balstu uzstādīšanu un gaismekļu montāžu tajos.

4.3. Projektējamā apgaismojuma kabeļa līnija pieslēdzama pie esošā ielu apgaismojuma staba Nr.8 pie īpašuma “Upesciems”.

4.4. Paredzēts uzstādīt LED gaismekļus ar ZHAGA ligzdu viedā kontroliera uzstādīšanai – atbilstoši projektā norādītajām gaismekļu jaudām. Gaismekļiem paredzēta virtuālās pusnakts programmēšanas iespēja. Pirms gaismekļu uzstādīšanas, ieprogrammēt dimmēšanu atbilstoši Pasūtītāja izvēlētajam režīmam.
4.5. Apgaismojuma kabeļu līnija izbūvējama ar AXMK 4x16mm2 kabeļiem.

4.6. Stabu augstums 8 m un 10m, attālums starp stabiem vidēji ~ 35m.

4.7. Kabeli visā trases garumā ievērt caurulē Hard 750N d-50mm.

4.8. Kabelis, šķērsojot grants seguma iebrauktuves, ierokams ne mazāk kā 1,2m dziļumā un ieverams caurulē d-50, 750N.
4.9. Projektēto ielu apgaismojuma kabeļu līniju izbūvēt vismaz 0,25m attālumā no esošām AS “Sadales Tīkls” kabeļlīnijām. Jaunizbūvējamos apgaismojuma stabus izbūvēt vismaz 0,6m attālumā no esošām AS “Sadales Tīkls” kabeļlīnijām/elektroiekārtām.

4.10. Vietās kur komunikāciju dziļums nav uzrādīts topogrāfijā, veikt atšurfēšanu un šķērsot šo komunikāciju pēc pieļaujamiem attālumiem.

4.11. Izbūvējot jauno apgaismojuma un spēka tīklu, ievērot "Aizsargjoslu likuma" prasības attiecībā uz blakus piegulošām pazemes un virszemes komunikācijām.  Visus montāžas darbus veikt, ievērojot esošās celtniecības normas, LEK tehniskā standarta un LR likumu prasības.
4.12. Pirms būvdarbu uzsākšanas būvuzņēmējam iesniegt pasūtītājam darba vietas un satiksmes organizācijas shēmu un darbu veikšanas laika grafiku. Ielas zemes nodalījuma joslā un ceļa nomalēs apgaismes kabeļus guldīt 1,0m dziļumā no seguma virsmas vai zem apkārtējā reljefa virsmas atzīmes. Šiem izbūves dziļumiem jāizpildās, ievērojot pieļaujamo inženiertīklu novietojuma novirzi 0,3 m.
5. Tehniskās norādes:

5.1. Aizsargāt esošos kokus - saskaņā ar LBN 008-14 "Inženiertīklu izvietojums" minimālais horizontālais attālums līdz saglabājama koka stumbram ir 2,0m, izmantojot  beztranšeju vai horizontāli vadāmās urbšanas metodi, pieļaujams samazināt līdz 1m.
5.2. Projekta iekārtu un materiāla specifikācijā uzrādītie materiāli var tikt aizstāti ar ekvivalentiem, ja tie atbilst Pasūtītāja vēlmēm, LV un ES normatīvo aktu prasībām.

5.3. Visus montāžas darbus veikt, ievērojot esošās celtniecības normas, LEK tehniskā standarta, LR likumu prasības un zemes īpašnieku vēlmes.
Tehniskās specifikācijas sagatavošanas datums: 2026.gada 30.jūlijs
3.pielikums

iepirkumā  “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
TEHNISKAIS PIEDĀVĀJUMS

dalībai iepirkumā “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
1. Pretendenta apliecinājums brīvā formā par piedāvāto būvdarbu garantijas termiņu, kas ir noteikts 24 (divdesmit četri) mēneši no akta par būves pieņemšanu ekspluatācijā parakstīšanas. 

2. Apliecinājums, ka piedāvājums ir iesniegts par visu iepirkuma priekšmeta apjomu un piedāvājums pilnībā atbilst tehnisko specifikāciju prasībām, līdz ar to pretendents garantē iepirkuma līguma pilnīgu izpildi.

3. Darbu izpildes kalendārais grafiks sagatavojams brīvā veidā, detalizēti norādot darbu izpildi pa kalendārajām nedēļām.

4. Naudas plūsmas grafiks sagatavojams brīvā veidā, norādot plānoto objekta naudas plūsmu pa mēnešiem. 

4.pielikums

iepirkumā  “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
FINANŠU PIEDĀVĀJUMS

dalībai iepirkumā “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
Mēs piedāvājam veikt apgaismojuma tīklu izbūve Akmens ielā, Launkalnē, Smiltenes novadā, ņemot vērā Nolikuma un tehniskās specifikācijas nosacījumus, par summu:

	Daļas Nr.
	Daļas nosaukums
	Finanšu piedāvājums kopā,  EUR bez PVN

	1.
	Apgaismojuma tīkla izbūve Akmens ielā, Launkalnē, Smiltenes novadā, I.kārta


	

	Pievienotās vērtības nodoklis 21%, EUR    
	

	Finanšu piedāvājums, EUR ar PVN     
	

	Daļas Nr.
	Daļas nosaukums
	Finanšu piedāvājums kopā,  EUR bez PVN

	2.
	Apgaismojuma tīkla izbūve Akmens ielā, Launkalnē, Smiltenes novadā, II.kārta
	

	Pievienotās vērtības nodoklis 21%, EUR    
	

	Finanšu piedāvājums, EUR ar PVN     
	

	Finanšu piedāvājums kopā par abām daļām, 
EUR bez PVN*
	


*Vērtēšanas kritērijs
Ar šo mēs apstiprinām un garantējam sniegto ziņu patiesumu un precizitāti.

Tāmes:

1. Finanšu piedāvājuma tāmes skatīties pievienotajā Excel failā. Pretendentam jāiesniedz visas, aizpildītas dokumentu formas.

Paraksttiesīgā vai pilnvarotā persona:

___________________                  ________________                     _____________________

        vārds, uzvārds                                       amats                                                   paraksts

2026.gada _____. ____________
5.pielikums

iepirkumā  “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
INFORMĀCIJA PAR PIEDĀVĀTO PERSONĀLU

dalībai iepirkumā “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
	Nr.p.k.
	Amats
	Speciālista vārds, uzvārds un sertifikāta numurs

	
	
	

	1. 
	1.daļā Elektroietaišu izbūves darbu vadītājs
	

	2. 
	2.daļā Elektroietaišu izbūves darbu vadītājs 
	


< Pēc Pretendenta vēlēšanās, var papildināt tabulas rindu skaitu un norādīt pārējos speciālistus>
Paraksttiesīgā vai pilnvarotā persona:

_________________                  ________________                     _____________________

        vārds, uzvārds                                       amats                                                   paraksts
2026. gada _____.____________________ 

6.pielikums

iepirkumā  “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
PIEREDZES APLIECINĀJUMS

dalībai iepirkumā “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M

par [pretendenta nosaukums] pieredzi iepriekšējo 5 (piecu) gadu laikā (laika posmā no 2021.gada 1.janvāra līdz piedāvājuma iesniegšanas dienai):
	Nr.p.k.
	Projekta nosaukums un apraksts, kas raksturo Iepirkuma nolikuma 13. punktā prasīto pieredzi
	Līguma Nr., noslēgšanas datums
	Pasūtītājs, kontaktpersona, tālrunis
	Projekta realizācijas laiks (no-līdz).

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	


< Pēc Pretendenta vēlēšanās, var papildināt tabulas rindu skaitu >

<Pretendents pievieno pieredzi apliecinošas dokumentu kopijas>
Paraksttiesīgā vai pilnvarotā persona:

___________________               ________________                     _____________________

        vārds, uzvārds                                       amats                                                   paraksts

2026.gada _____. ____________
7.pielikums

iepirkumā  “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
INFORMĀCIJA PAR PRETENDENTA PIESAISTĪTAJIEM APAKŠUZŅĒMĒJIEM

dalībai iepirkumā “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
	Apakšuzņēmēja nosaukums
(adrese, telefons, kontaktpersona)
	Veicamā darba daļa

	
	Darba nosaukums (paredzēto darbu īss apraksts)
	EUR bez PVN no piedāvājuma cenas

	
	
	

	
	
	

	
	
	

	
	
	


Pretendenta piesaistītajiem apakšuzņēmējiem (fiziskām un juridiskām personām) ir jābūt visiem nepieciešamiem sertifikātiem, licencēm un atļaujām norādīto darba daļu veikšanai.

Paraksttiesīgā vai pilnvarotā persona:

___________________                  ________________                     _____________________

        vārds, uzvārds                                       amats                                                   paraksts

2026.gada _____. ____________

8.pielikums

iepirkumā  “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
APAKŠUZŅĒMĒJA APŅEMŠANĀS

dalībai iepirkumā “Apgaismojuma tīkla izbūve Akmens ielā, Launkalnē, Smiltenes novadā”, 

ID Nr. SNP/2026/23/M
Ar šo mēs ____________________________ (uzņēmuma nosaukums, reģ. Nr.) apņemamies kā apakšuzņēmējs strādāt pie līguma iepirkumā “Apgaismojuma tīkla izbūve Akmens ielā, Launkalnē, Smiltenes novadā”, ID Nr. SNP/2026/23/M, __.daļa “__________” izpildes <Pretendenta nosaukums> piedāvājuma gadījumā, ja šim pretendentam tiks piešķirtas tiesības slēgt Līgumu, veicot ___________________________________________ (minēt konkrētos apakšuzņēmējam veicamos darbus un to apjomus (summa, EUR bez PVN). 
Ar šo apliecinām, ka esam iepazinušies ar iepirkuma Nolikuma prasībām.

Paraksttiesīgā vai pilnvarotā persona:

___________________                  ________________                     _____________________

        vārds, uzvārds                                       amats                                                   paraksts

2026.gada _____. ______________
�Publisko iepirkumu likums, skatīt: � HYPERLINK "https://likumi.lv/doc.php?id=287760"��https://likumi.lv/doc.php?id=287760� 


�Informāciju par to, kā ieinteresētais piegādātājs var reģistrēties EIS e-konkursu apakšsistēmā: �HYPERLINK "https://www.eis.gov.lv/EIS/Publications/PublicationView.aspx?PublicationId=883"��https://www.eis.gov.lv/EIS/Publications/PublicationView.aspx?PublicationId=883�


� Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: � HYPERLINK "http://likumi.lv/doc.php?id=10127" �http://likumi.lv/doc.php?id=10127�. 


� Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 1) uzņēmumam sabiedrībā ir balsstiesību vairākums; 2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.


� Atbilstoši Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mikrouzņēmums ir uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro. Mazais uzņēmums ir uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz 10 miljonus euro. Vidējais uzņēmums ir uzņēmums, kurā strādā mazāk nekā 250 darbinieki un kura gada apgrozījums nepārsniedz 50 miljonus euro, vai bilance nepārsniedz 43 miljonus euro


� Iesniedz, ja pretendents līguma izpildei ir plānojis piesaistīt apakšuzņēmējus. Ja pretendents informāciju neiesniedz, pasūtītājs uzskata, ka apakšuzņēmēji netiek piesaistīti.


� Iesniedz, ja pretendents līguma izpildei ir plānojis piesaistīt apakšuzņēmējus. Ja pretendents informāciju neiesniedz, pasūtītājs uzskata, ka apakšuzņēmēji netiek piesaistīti.

